Δυναμική θερμομηχανική ανάλυση του KALORE GC, ενός νέου οδοντιατρικού φωτοπολυμεριζόμενου νανοϋβριδικού υλικού. Επίδραση ορισμένων διαλυτών που προσομοιάζουν τα στοματικά υγρά.:
Creators: name: Αδαμίδου, Ευανθία Αθανασίου
Publisher: name: Aristotle University of Thessaloniki
Year: 2014
Subjects: Δυναμική Μηχανική Θερμική Ανάλυση
Σύνθετο οδοντιατρικό φωτοπολυμεριζόμενο νανοϋβριδικό υλικό
Προσομοιωτές στοματικών υγρών
Dynamic Mechanical Thermal Analysis
Dental light-cured nanohybrid composite
Food/oral simulating liquids

description: Σκοπός. Στόχος αυτής της εργασίας είναι η μελέτη των ιξωδοελαστικών ιδιοτήτων ενός σύγχρονου εμπορικού νανοϋβριδικού οδοντιατρικού φωτο-σκληρυνόμενου σύνθετου υλικού, του GC KALORE (GC Corporation, Tokyo, Japan) και επίσης η μελέτη της επίδρασης ορισμένων προσομοιωτών στοματικών υγρών σε αυτές τις ιδιότητες. Μέθοδοι. Πραγματοποιήθηκαν δοκιμασίες Δυναμικής Μηχανικής Θερμικής Ανάλυσης σε έναν Diamond Δυναμικό Θερμομηχανικό Αναλυτή σε λειτουργία κάμψης. Εφαρμόστηκε συχνότητα 1 Hz και θερμοκρασιακό εύρος 25-185 ˚C, ενώ ο ρυθμός θέρμανσης που επιλέχθηκε ήταν 2 ˚C/min, έτσι ώστε να καλυφθεί η θερμοκρασία του στόματος και το πιθανό Tg του υλικού. Οι ιδιότητες καταγράφηκαν μετά από παραμονή του σύνθετου υλικού στον αέρα, σε απιονισμένο νερό, σε διάλυμα αιθανόλης/νερού 75% v/v, σε αιθανόλη και σε επτάνιο στους 37 ˚C για 1 ώρα, 1, 7 και 30 ημέρες. Αποτελέσματα. Το μέτρο αποθήκευσης, το μέτρο απώλειας και η εφαπτομένη απώλειας απεικονίστηκαν γραφικά για τα παραπάνω χρονικά διαστήματα. Οι θερμοκρασίες υαλώδους μετάβασης λήφθηκαν από το μέγιστο της κορυφής της καμπύλης εφαπτομένης απώλειας-θερμοκρασίας. Επιπλέον προσδιορίστηκαν οι παράγοντες ετερογένειας, όπως το μέγιστο ύψος (hmax), η παράμετρος ζ και το εύρος της κορυφής στο μισό του ύψους της (ΔΤ). Όλα τα δείγματα τα οποία αναλύθηκαν μετά από 1 ώρα και 1 ημέρα παραμονής σε όλα τα μέσα γήρανσης επέδειξαν δύο τιμές Tg. Όλα τα δείγματα τα οποία αναλύθηκαν μετά από 7 και 30 ημέρες παραμονής σε όλα τα μέσα γήρανσης επέδειξαν μία μοναδική τιμή Tg. Σημασία. Αποθήκευση του σύνθετου υλικού στον αέρα, στο νερό και στο επτάνιο στους 37 ˚C για 7 ημέρες προκάλεσε επιπρόσθετες αντιδράσεις σκλήρυνσης. Η αποθήκευση στον αέρα και στο νερό για 30 ημέρες δεν φαίνεται να προκάλεσε επιπλέον επίδραση. Η αποθήκευση στο επτάνιο για 30 ημέρες πιθανόν προκάλεσε πλαστικοποίηση και κάποια αποικοδόμηση της πολυμερικής μήτρας και του δεσμού μεταξύ του σιλανίου-συζευκτικού παράγοντα και του ενισχυτικού μέσου. Η αποθήκευση στο διάλυμα αιθανόλης/νερού (75% v/v) και στην αιθανόλη για 7 ημέρες φαίνεται να προκάλεσε επιπρόσθετες αντιδράσεις σκλήρυνσης και πιθανόν αποικοδόμηση των δεσμών μεταξύ της μήτρας και του ενισχυτικού μέσου. Αποθήκευση σε αυτά τα μέσα για 30 ημέρες προκάλεσε μεγάλη αλλαγή της μορφολογίας του δείγματος και τα αποτελέσματα της DMTA ανάλυσης δεν θεωρήθηκαν αξιόπιστα.
description: Objective. The aim of this work is the study of the dynamic mechanical thermal properties (viscoelastic properties) of a current dental commercial light-cured nanohybrid resin composite, Kalore, GC (GC Corporation, Tokyo, Japan) and the study also of the effect of some food/oral simulating liquids (FSLs) on these properties. Methods. Dynamic mechanical thermal analysis (DMTA) tests were performed on a Diamond Dynamic Mechanical Thermal Analyzer in bending mode. A frequency of 1Hz and a temperature range of 25-185 oC were applied, while the heating rate of 2oC/min was selected to cover mouth temperature and the material’s likely Tg. The properties were determined after storage in air, distilled water, heptane, ethanol/water solution (75% v/v) or 100% ethanol at 37oC for up 1 hour, 1, 7 or 30 days. Results. Storage modulus, loss modulus and tangent delta (tanδ) were plotted against temperature. The glass transition temperatures are taken from the peak of the tangent tanδ versus temperature curves. Moreover, some factors indicating the heterogeneity of the polymer matrix, such as the maximum height (hmax), the width (ΔΤ) at the half of tanδ peak, the “ζ” were determined. All samples analyzed after storage for 1 hour or 1 day in the aging media showed two Tg values. All samples analyzed after storage for 7 or 30 days in the ageing media showed a unique Tg value. Significance. Storage of Kalore GC in dry air or water or heptane at 37oC for 7 days caused post curing reactions. Storage in air or water for 30 days did not seem to cause further effects. Storage in heptane for 30 days may cause plasticization and probable some degradation of the filler-silane bond and polymer matrix. Storage in ethanol/water solution (75% v/v) or ethanol for 7 days seems to cause post curing reactions and degradation reactions of the matrix-filler bonds. Storage for 30 days caused a strong change of the sample morphology and the results of the DMTA were not reliable.